




PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, DE DISCIPLINĂ ŞI IMUNITĂŢI

Bucureşti, 16.12.2013     

            Nr. PLx-383
                
	COMISIA PENTRU INDUSTRII SI SERVICII

Nr.4c-3/430229         
                                                  


BIROULUI PERMANENT

AL

CAMEREI DEPUTAŢILOR,

Vă înaintăm alăturat RAPORTUL COMUN asupra proiectului de Lege pentru aprobarea Ordonanţei de Urgenţă nr.85/2013 privind declanşarea procedurii insolvenţei la Regia Autonomă pentru Activităţi Nucleare Drobeta-Turnu Severin, trimis cu adresa nr. PL-x 383 din 21 octombrie 2013, înregistrată cu adresa nr.4c-11/383 din 21 octombrie 2013, respectiv nr.4c-3/430 din 27 noiembrie 2013.

În raport de obiectul şi conţinutul său, proiectul de lege face parte din categoria legilor ordinare.
                    VICEPREŞEDINTE,                                           PREŞEDINTE,                                                                            

                Nicolae Ciprian NICA                                               Iulian IANCU                                                                                 

	                          COMISIA PENTRU INDUSTRII
                                           SI SERVICII

                          Nr.4c-3/430229       


RAPORT  COMUN

asupra proiectului de Lege pentru aprobarea Ordonanţei de Urgenţă nr. 85/2013 privind declanşarea procedurii insolvenţei la Regia Autonomă pentru Activităţi Nucleare Drobeta-Turnu Severin
În conformitate cu prevederile art.95 şi 115din Regulamentul Camerei Deputaţilor, republicat, Comisia juridică, de disciplină şi imunităţi şi Comisia pentru industriii şi servicii au fost sesizate spre dezbatere, în fond, cu proiectul de Lege pentru aprobarea Ordonanţei de Urgenţă nr. 85/2013 privind declanşarea procedurii insolvenţei la Regia Autonomă pentru Activităţi Nucleare Drobeta-Turnu Severin, transmis cu adresa nr. PLx.383 din 21 octombrie 2013.

Senatul, în calitate de primă Cameră sesizată, a adoptat proiectul de lege în şedinţa din 16 octombrie 2013.

Potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, cu modificările ulterioare, Camera Deputaţilor este cameră decizională. 

Consiliul Legislativ a avizat favorabil proiectul de lege, cu anumite observaţii şi propuneri,  conform avizului nr. 947 din data de 4 septembrie 2013.



Comisia pentru buget, finanţe şi bănci, prin adresa nr. 4c-2/511 din 13 noiembrie 2013, a avizat favorabil iniţiativa legislativă.

Comisia pentru politică economică, reformă şi privatizare,  prin adresa nr.4c-1/283 din 5 noiembrie 2013, a avizat favorabil  iniţiativa legislativă.


Proiectul de lege are ca obiect de reglementare declanşarea procedurii insolvenţei la Regia Autonomă pentru Activităţi Nucleare Drobeta-Turnu Severin, operator strategic al economiei naţionale şi furnizor de servicii publice locale, în scopul evitării încetării activităţii acesteia şi al asigurării protecţiei juridice necesare pentru siguranţa în exploatare, având în vedere incapacitatea de plată în care se află această regie.

În conformitate cu prevederile art. 61 şi 63 din Regulamentul Camerei Deputaţilor, republicat, membrii Comisiei pentru industrii şi servicii au dezbătut iniţiativa legislativă în şedinţa din data de 6 noiembrie 2012, iar  membrii Comisiei juridice, de disciplină şi imunităţi au examinat iniţiativa legislativă în şedinţa din ziua de               16 decembrie 2013. 

Din numărul total de 34 de membri ai Comisiei pentru industrii şi servicii au participat la şedinţă 32 deputaţi, respectiv 21 deputaţi din totalul de 27 de membri ai Comisiei juridice, de disciplină şi imunităţi.
La dezbaterea proiectului de lege au participat, în calitate de invitat, domnul Mihai Albulescu - secretar de stat şi domnul Maricel Popa - Secretar de stat în cadrul Departamentului pentru Energie.


În urma dezbaterilor, membrii celor două comisii au hotărât, cu majoritate de voturi, să propună plenului Camerei Deputaţilor adoptarea proiectului de lege pentru aprobarea Ordonanţei de Urgenţă nr. 85/2013 privind declanşarea procedurii insolvenţei la Regia Autonomă pentru Activităţi Nucleare Drobeta-Turnu Severin, cu amendamente admise, prezentate în Anexa care face parte integrantă din prezentul raport comun.
În raport de obiectul şi conţinutul său, proiectul de lege face parte din categoria legilor ordinare.

VICEPREŞEDINTE,                                                                           PREŞEDINTE,
                             Nicolae Ciprian NICA                                                                     Iulian Iancu                                                                   
                                      SECRETAR,                                                                                    SECRETAR,
                      Theodor-Cătălin NICOLESCU                                                   Radu - Bogdan Ţîmpău    
 Consilieri  parlamentari,                                                                                                                                          
  Florica Manole      

 Silvia Vlăsceanu 
AMENDAMENTE  ADMISE

	Nr.

crt.
	Textul OUG nr.85/2013
	Text adoptat de Senat
	Amendamente admise

 (autorul amendamentelor)
	Motivare

	1.
	
	Titlul legii

LEGE

pentru aprobarea Ordonanţei de Urgenţă nr. 85/2013 privind declanşarea procedurii insolvenţei la Regia Autonomă pentru Activităţi Nucleare Drobeta-Turnu Severin

	Nemodificat
	

	2.
	
	     Articol unic - Se aprobă Ordonanţa de Urgenţă nr. 85 din 4 septembrie 2013 privind declanşarea procedurii insolvenţei la Regia Autonomă pentru Activităţi Nucleare Drobeta-Turnu Severin, publicată în Monitorul Oficial al României, Partea I, nr.577 din 10 septembrie 2013.

 
	      Articol unic - Se aprobă Ordonanţa de Urgenţă nr. 85 din 4 septembrie 2013 privind declanşarea procedurii insolvenţei la Regia Autonomă pentru Activităţi Nucleare Drobeta-Turnu Severin, publicată în Monitorul Oficial al României, Partea I, nr.577 din 10 septembrie 2013, cu următoarea completare:

	

	3
	Titlul OUG

Ordonanţa de Urgenţă privind declanşarea procedurii insolvenţei la Regia Autonomă pentru Activităţi Nucleare Drobeta-Turnu Severin
	     Nemodificat
	    Nemodificat
	

	4
	Art. 1 - Prin derogare de la prevederile Legii nr. 85/2006 privind procedura insolvenţei, cu modificările şi completările ulterioare, dispoziţiile referitoare la procedura generală a insolvenţei se aplică în mod corespunzător şi Regiei Autonome pentru Activităţi Nucleare Drobeta-Turnu Severin.

	    Nemodificat
	     Nemodificat
	

	5
	Art. 2 -(1) Procedura insolvenţei se declanşează în baza cererii introduse la tribunalul de la sediul regiei autonome de către debitoare, prin consiliul de administraţie, conform mandatului acordat de ministrul delegat pentru energie, potrivit prevederilor Legii nr. 85/2006, cu modificările şi completările ulterioare. În aplicarea prevederilor art. 28 alin. (1) lit. h) din Legea nr. 85/2006, cu modificările şi completările ulterioare, cererea regiei autonome va fi însoţită de declaraţia acesteia de reorganizare.

	     Nemodificat

	     Nemodificat

	

	
	       (2) În aplicarea prevederilor art. 47 din Legea nr. 85/2006, cu modificările şi completările ulterioare, Regia Autonomă pentru Activităţi Nucleare Drobeta-Turnu Severin va indica în cererea de deschidere a procedurii argumentele care să justifice menţinerea dreptului de administrare, iar, în aplicarea prevederilor art. 95 alin. (6) lit. A din aceeaşi lege, va propune păstrarea, în întregime, de către debitor, a dreptului de administrare, în condiţiile legii, a bunurilor proprietate publică şi de dispoziţie asupra bunurilor aflate în proprietatea sa, cu supravegherea activităţii de către administratorul judiciar desemnat în condiţiile legii.

	
	
	

	
	      (3) Administratorul special astfel cum este definit la art. 3 pct. 26 din Legea nr. 85/2006, cu modificările şi completările ulterioare, este numit, în cazul Regiei Autonome pentru Activităţi Nucleare Drobeta-Turnu Severin, prin ordin al ministrului delegat pentru energie.

	
	
	

	6
	     Art. 3 Prin derogare de la dispoziţiile art. 86 alin. (1) teza a 2-a din Legea nr. 85/2006, cu modificările şi completările ulterioare, contractele de depozit având ca obiect păstrarea apei grele sunt menţinute, neputând fi denunţate de administratorul judiciar în vederea creşterii la maximum a valorii averii debitorului. Regia Autonomă pentru Activităţi Nucleare Drobeta-Turnu Severin, în calitate de operator economic specializat, are obligaţia de a menţine stocurile rezervă de stat de apă grea în cantitatea şi cu calitatea convenite în contractele de depozit.
	      Nemodificat
	      Nemodificat
	

	7
	      Art. 4 60/2012- (1) Cantităţile de cărbune energetic şi de păcură scoase din rezerva de stat şi împrumutate Regiei Autonome pentru Activităţi Nucleare Drobeta-Turnu Severin în temeiul art. 4 din Ordonanţa de urgenţă a Guvernului nr.  privind aprobarea scoaterii din rezerva de stat, sub formă de împrumut, a unor cantităţi de combustibili pentru operatori economici producători de energie electrică pentru Sistemul electroenergetic naţional şi de energie termică, precum şi/sau energie termică pentru populaţie, precum şi prorogarea termenului prevăzut la art. 1 din Ordonanţa de urgenţă a Guvernului nr. 122/2011 pentru aprobarea scoaterii din rezerva de stat, sub formă de împrumut, a unor cantităţi de combustibil pentru unii operatori economici, aprobată cu modificări prin Legea nr. 106/2013, se restituie până la data prevăzută la art. 1 din aceeaşi ordonanţă de urgenţă.
	     Nemodificat

	    - După alineatul (2) al articolului 4 se introduce un nou alineat, alin.(3) cu următorul cuprins:

”(3) Pe toată perioada insolvenţei, Regia Autonomă pentru Activităţi Nucleare Drobeta-Turnu Severin beneficiază de prevederile legale existente privind posibilitatea scoaterii de la rezerva de stat, cu titlu de împrumut, a cantităţilor de cărbune şi de păcură necesare trecerii vârfului de iarnă, prin derogare de la prevederile art.5 din Legea nr.82/1992.”
	

	
	       (2) Dispoziţiile art. 2 din Ordonanţa de urgenţă a Guvernului nr. 60/2012, aprobată cu modificări prin Legea nr. 106/2013, precum şi dispoziţiile art. 52 din Legea nr. 82/1992 privind rezervele de stat, republicată, cu modificările şi completările ulterioare, rămân aplicabile.

